ᱠᱟᱞᱟᱛ ᱦᱚᱱᱚᱛ

ᱠᱟᱞᱟᱛ  ᱵᱟᱝᱢᱟ ᱠᱚᱞᱟᱛ (ᱩᱨᱫᱩ قلات), (ᱵᱟᱞᱚᱪᱤ قلات) ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱨᱚᱠᱷᱚᱱᱰ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱒᱖ ᱜᱚᱴᱟᱝ ᱯᱨᱚᱠᱷᱚᱱᱰ ᱠᱷᱚᱱᱟᱜ ᱱᱚᱣᱟ ᱫᱚ ᱢᱤᱫᱴᱟᱝ ᱠᱟᱱᱟ ᱾ ᱱᱚᱣᱟ ᱡᱤᱞᱟᱹ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱟᱨ ᱒᱐᱐᱕ ᱥᱟᱞ ᱨᱮ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮᱸ ᱠᱟᱱᱟ ᱔᱐᱐,᱐᱐᱐ ᱾ ᱱᱚᱰᱮᱱᱟᱜ ᱢᱩᱬᱩᱛ ᱟᱹᱯᱤᱥ ᱫᱚ ᱠᱟᱞᱟᱛ ᱵᱟᱡᱟᱨ ᱨᱮ ᱢᱮᱱᱟᱜ-ᱟ ᱾ 

ᱠᱟᱞᱟᱛ ᱫᱚ ᱦᱚᱱᱚᱛ ᱦᱤᱥᱟᱹᱵᱽ ᱛᱮ ᱓ ᱯᱷᱮᱵᱽᱨᱩᱣᱟᱨᱤ ᱑᱙᱕᱔ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱡᱤᱞᱟᱹ ᱨᱮᱭᱟᱜ ᱧᱩᱛᱩᱢ ᱫᱚ ᱢᱟᱨᱮ ᱧᱤᱛᱩᱢ ᱠᱟᱞᱟᱛ ᱠᱷᱚᱱ ᱟᱹᱜᱩ ᱟᱠᱟᱱᱟ ᱾ ᱡᱤᱞᱟᱹ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱨᱮᱭᱟᱜ ᱢᱟᱨᱮ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱠᱟᱦᱟᱱ ᱾ ᱱᱚᱣᱟ ᱡᱤᱞᱟᱹ ᱨᱮᱭᱟᱜ ᱒ ᱭᱟ ᱥᱚᱵᱽᱰᱤᱵᱷᱤᱡᱚᱱ ᱢᱮᱱᱟᱜ-ᱟ ᱾ ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱠᱟᱱᱟ - ᱠᱟᱞᱟᱛ ᱟᱨ ᱢᱟᱱᱜᱩᱪᱚᱨ ᱾ ᱛᱚᱦᱥᱤᱞ ᱫᱚ ᱔ ᱭᱟᱹ ᱢᱮᱱᱟᱜ-ᱟ ᱾ ᱚᱱ ᱠᱚ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ-  ᱠᱟᱞᱟᱛ, ᱢᱚᱱᱜᱩᱪᱚᱨ, ᱡᱚᱦᱟᱱ ᱟᱨ ᱜᱮᱡᱽ ᱾ ᱱᱚᱣᱟ ᱡᱤᱞᱟᱹ ᱨᱮ ᱘᱑ ᱜᱚᱴᱟᱝ ᱯᱚᱧᱪᱟᱛ ᱟᱨ ᱖᱑᱔ ᱜᱚᱴᱟᱝ ᱢᱩᱣᱡᱟ ᱵᱟᱝᱢᱟ ᱟᱹᱛᱩ ᱢᱮᱱᱟᱜ-ᱟ ᱾  

ᱱᱚᱰᱮᱱᱟᱜ ᱦᱚᱭ ᱦᱚᱥᱤᱫ ᱫᱚ ᱢᱮᱥᱟ ᱢᱤᱥᱤ ᱜᱮᱭᱟ ᱾ ᱥᱤᱛᱩᱝ ᱨᱤᱛᱩ ᱨᱮᱫᱚ ᱞᱚᱞᱚᱣᱟ ᱟᱨ ᱨᱟᱵᱟᱝ ᱨᱤᱛᱩ ᱨᱮᱫᱚ ᱨᱟᱵᱟᱝ-ᱟ ᱾ ᱨᱟᱵᱝ ᱨᱤᱛᱩ ᱨᱮᱦᱚᱸ ᱱᱚᱰᱮ ᱫᱚᱭ ᱡᱟᱹᱲᱤ ᱜᱮᱭᱟ ᱾ ᱱᱚᱰᱮᱱᱟᱜ ᱚᱛᱮᱛ ᱫᱚ ᱵᱩᱨᱩ ᱛᱮ ᱯᱮᱨᱮᱡ ᱜᱮᱭᱟ, ᱵᱩᱨᱩ ᱥᱚᱝᱜᱷᱟ ᱢᱮᱱᱟᱜ-ᱟ ᱟᱨ ᱢᱤᱫ ᱢᱩᱬ ᱜᱟᱰᱟ ᱢᱮᱱᱟᱜ-ᱟ ᱾ ᱱᱚᱰᱮᱱᱟᱜ ᱦᱟᱨᱵᱚᱭ ᱵᱩᱨᱩ ᱫᱚ ᱟᱹᱰᱤ ᱢᱟᱨᱮ ᱡᱩᱱᱤᱯᱚᱨ ᱫᱟᱨᱮ ᱟᱨ ᱢᱚᱴᱚ ᱜᱟᱰᱟ ᱠᱷᱟᱹᱛᱤᱨ ᱡᱚᱛᱚ ᱦᱚᱲ ᱠᱚ ᱵᱟᱰᱟᱭᱟ ᱾ ᱠᱟᱹᱣᱰᱤ ᱟᱨᱡᱟᱣ ᱨᱮᱭᱟᱜ ᱢᱩᱬ ᱠᱟᱹᱢᱤ ᱫᱚ ᱦᱩᱭᱩᱜ ᱠᱟᱱᱟ ᱪᱟᱥ ᱟᱨ ᱯᱷᱟᱨᱢᱤᱝ ᱾ 


ᱥᱟᱥᱚᱱ
ᱦᱚᱲ ᱞᱮᱠᱷᱟ
᱑᱙᱙᱕ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱘᱙% ᱦᱚᱲ ᱵᱨᱟᱦᱩᱭ ᱯᱟᱹᱨᱥᱤ ᱠᱚ ᱨᱚᱲᱟ ᱟᱨ ᱕% ᱦᱚᱲ ᱫᱚ ᱵᱟᱞᱚᱪᱤ ᱠᱚ ᱨᱚᱲᱟ ᱾ ᱡᱤᱠᱨᱤ ᱡᱟᱹᱛ ᱨᱮᱱ ᱦᱚᱲ ᱦᱚᱸ ᱱᱚᱰᱮ ᱟᱹᱰᱤ ᱠᱚᱢ ᱢᱮᱱᱟᱜ ᱠᱚᱣᱟ ᱾

ᱥᱮᱪᱮᱫ
᱒᱐᱑᱗ ᱥᱟᱞ ᱨᱮᱭᱟᱜ ᱯᱟᱠᱤᱥᱛᱟᱱ ᱡᱤᱞᱟᱹ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱠᱟᱞᱟᱛ ᱡᱤᱞᱟᱹ ᱨᱮᱭᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱔᱑ ᱠᱷᱚᱱᱟᱜ ᱖᱖ ᱾ ᱥᱮᱪᱮᱫ ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱦᱟᱵᱽ ᱮᱢᱟᱱ ᱪᱮᱛᱟᱱ ᱨᱮ ᱱᱚᱣᱟ ᱨᱮᱝᱠ ᱫᱚ ᱵᱮᱱᱟᱣ ᱟᱠᱟᱱᱟ ᱾ 

᱒᱐᱑᱔-᱑᱕ ᱥᱟᱞ ᱟᱨ ᱚᱱᱟ ᱠᱷᱚᱱ ᱑᱐ ᱵᱚᱪᱷᱚᱨ ᱢᱟᱬᱟᱝ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱔% ᱥᱩᱢᱩᱝ ᱾ ᱚᱱᱟ ᱠᱷᱚᱱ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱔᱕% ᱾ 

ᱵᱟᱦᱨᱮ ᱡᱚᱱᱚᱲ
 Kalat District at www.balochistan.gov.pk
 District Kalat  at www.balochistanpolice.gov.pk 

ᱥᱟᱹᱠᱷᱭᱟᱹᱛ

'ᱛᱷᱚᱠ:ᱯᱟᱠᱤᱥᱛᱟᱱ
ᱛᱷᱚᱠ:ᱦᱚᱱᱚᱛ
ᱛᱷᱚᱠ:ᱵᱟᱞᱚᱪᱤᱥᱛᱟᱱ